***Óravázlat***

A pedagógus neve: Ferenczi Roland

Osztály: 7. b

Tantárgy: Magyar nyelv

Témakör: Az alany és az állítmány

Az óra témája: Az alany és az állítmány elemzésének gyakorlása

Óra típusa: Gyakorló óra

Az óra cél- és feladatrendszere: kommunikációs készség, olvasási készség, mások véleményének meghallgatása, szociális és állampolgári kompetencia fejlesztése.

Az óra didaktikai feladatai:

* **Nevelési**: *pontos önálló munka, saját gondolatok kinyilvánítása.*
* **Oktatási/didaktikai**: *Az alany és az állítmány kérdéseinek, felismerésének begyakorlása*
* **Pedagógiai/pszichológiai**: *motiválás, differenciálás és individualizálás*

Tantárgyi kapcsolatok: matematika, magyar irodalom

Felhasznált források: Tankönyv, Szitakötő folyóirat 2019-3. száma ősz

Tanórát megelőző tevékenységek: Felkészülés a tanórára. A feladatok előkészítése, a folyóiratok, feladatlapok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása. | A napló beírása. |  |  |  |  |  |
| 5 perc | Az alany és az állítmány fogalmának, fajtáinak felelevenítése. | Tanári kérdésekkel segítve felidézni a tanulók ismereteit. | A tanult ismeretek felidézése, felmérése. | Tanári kérdések. | Frontális munka. | Tankönyv,  füzet. |  |
| 15 perc | Az altsuli.hu oldalon gyakorolják a 3-4 szavas mondatok elemzését, amíg el nem érik a 30 mondatot.  <http://altsuli.hu/nyelvtan/keretnyelvt.html> | A feladat megfogalmazása. Folyamatos ellenőrzés. Tanári magyarázat. | A kérdések gyakorlása. | Önálló gondolkodás. Ismeretek felidézése. | Egyéni munka. | Laptopok | Informatika tanterem |
| 8 perc | A Szitakötő folyóirat 2019-3. őszi számában olvassák el a Hiába minden akarat c. verset. Párokban keressék meg a szövegben az összes alanyt és állítmányt. Az első sort beszéljük meg közösen. | A feladat bemutatása.  A feladat megfogalmazása. | A szöveg alanyainak, állítmányainak felismerése. |  | Egyéni, illetve páros munka. | Folyóirat  Füzet. |  |
| 10 perc | Szitakötő c. folyóirat 2019-3. őszi számához tartozó feladat megoldása. Csukják be a folyóiratot és próbálják meg fejből felidézni, hogy a kihagyott szavak helyén melyik szó állt, és az milyen mondatrész. Nevezzék meg a szófajukat is. Döntsék el, hogy milyen fajta. | A feladat megfogalmazása. | A szókincs bővítése. A hatékony önálló tanulás erősítése. Az önálló ismeretszerzés, tájékozódás. |  | Egyéni, illetve páros munka. | Tanulói laptopok.  Füzet. |  |
| 2 perc | A feladat ellenőrzése. Felolvashatják a verseket, valamint a többiek kiegészíthetik, javíthatják a megoldásaikat. | Ellenőrzés, jutalmazás. | Önellenőrzés. |  | Egyéni munka.  Frontális munka. |  |  |
| 3 perc | A tanóra lezárása:  Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |

**Melléklet:**

**Szitakötő 2019-3 ősz 5. oldal**

**Hiába minden akarat**

Minden reggel úgy \_\_\_\_\_\_\_\_ suliba,

hogy \_\_\_\_\_\_\_\_\_\_\_ majd a matekot.

\_\_\_\_\_\_\_\_\_ az ikszet, a közös nevezőt,

\_\_\_\_\_\_\_\_\_\_\_ a hányadost.

Még Nóra nénitől \_\_\_\_\_\_\_\_\_,

mert Nóra néni csak jót \_\_\_\_\_\_,

\_\_\_\_\_\_\_\_\_ anya mindig.

Jót én is \_\_\_\_\_\_\_\_\_, de jó,

ha elégséges \_\_\_\_\_\_\_\_\_\_.

Mert \_\_\_\_\_\_\_ minden akarat,

a mínusz \_\_\_\_\_\_\_\_ plusszá,

a nevező \_\_\_\_\_\_\_\_\_\_\_\_\_,

az iksz bujkálva \_\_\_\_\_\_\_\_\_\_.

Mit \_\_\_\_\_\_\_\_, ha ilyen \_\_\_\_\_\_\_\_

ez a nyavalyás szeretet.

/HAÁSZ JÁNOS/